Саздаде се бела црква
Саздаде се бела црква, 
Ни на небо, ни на земљу, 
На сред небо под небеса. 
На цркву су до три врата: 
Једна врата само од злата, 
Друга врата од истока, 
Трећа врата од запада. 
У њој поју три анђела, 
Они поју рајску песму. 
Отуд иде божја мајка: 
“Стан’те, људи, станте децо, 
Стани горо, стани водо, 
Да слушамо рајску песму, 
Де гу поју три анђела!“ 
Сташе људи, сташе деца, 
Те слушају рајску песму; 
Трепетљика не слушала. 
Благослови божја мајка: 
“Што слушало, род родило! 
Трепетљика не родила! 
Узаман ми трепећала, 
Од данаске па до века!“ 

Митолошке песме